**ÜZEMELTETÉSI SZERZŐDÉS**

amely létrejött

**egyrészről:** **Szombathely Megyei Jogú Város Önkormányzata** (törzsszám: 733656 adószám: 15733658-2-18 statisztikai számjel: 15733658--8411-321-18, képviselő: Dr. Puskás Tivadar polgármester) 9700 Szombathely, Kossuth L. u. 1-3., mint tulajdonos (továbbiakban: Megbízó)

**másrészről:** **„GASTRO-B” Kft** (Cg. 18-09-105443, adószám: 13019417-2-18, statisztikai számjel: 13019417-6810-113-18, képviselő: Baki Csaba ügyvezető) 9700 Szombathely, Szent I. h. u. 54/a. szám alatti székhelyű gazdasági társaság, mint üzemeltető (továbbiakban: Üzemeltető) között

az alulírott helyen és időben az alábbi feltételekkel:

1. **A szerződés tárgya, hatálya**
   1. Megbízó megbízza az Üzemeltetőt a Megbízó kizárólagos tulajdonát képező Szombathely 3683/2 hrsz-ú, 17 ha 7071m2 területű, „csónakázó-tó és közpark” megnevezésű ingatlanon található - az Integrált Városfejlesztési Stratégia III. ütemeként megvalósult „Új Városliget építése Szombathelyen” projekt részeként létrejött - nyilvános mellékhelyiség (mosdó és WC) üzemeltetésével, valamint a Megbízó tulajdonát képező, a projekt részeként beszerzésre került vízi látványelemek (8 db csónak és 8 db vizibicikli) kölcsönzésének működtetésével. A működtetés kiterjed különösen:

* szezonális jelleggel csónak- és vizibicikli kölcsönző üzemeltetésére és kölcsönzési szolgáltatás biztosítására,
* nyilvános mellékhelyiség üzemeltetésére.
  1. A szerződő felek rögzítik, hogy a jelen szerződés alapján az 1.1. pontban megjelölt közfeladatot az Üzemeltető látja el. A működtetés a nemzeti vagyonról szóló 2011. évi CXCVI. törvény 3. § 10. pontja alapján a vagyontárgyak birtoklását, használatát, hasznainak szedését, fenntartását és üzemeltetését is magában foglalja.
  2. Jelen szerződés 2015. július 1-től határozatlan időre jön létre.
  3. Üzemeltető köteles a részére leltár szerint átadott ingatlan, eszközök, ingóságok átadás kori, rendeltetésszerű állapotát fenntartani, a megsemmisült eszközök tekintetében pótlási kötelezettség terheli.

1. **Átadás-átvétel**
   1. Az üzemeltetés érdekében a Megbízó a jelen szerződés aláírását követő 10 napon belül tartott átadás-átvételi eljárás keretében, jegyzőkönyv felvételével bocsátja az Üzemeltető birtokába az 1.1 pontban megjelölt ingatlant és ingóságokat. A jegyzőkönyv tartalmazza az üzemeltetésre átadásra került épület, technikai berendezések, tárgyi eszközök és dokumentációk felsorolását.
   2. Az Üzemeltetőnek a használatba átadott ingatlan és ingóságokkal kapcsolatos jogai és kötelezettségei attól kezdve állnak fenn, amikor a Megbízó a szerződés tárgyát képező ingatlan birtokbaadását szerződésszerűen elvégezte.
2. **Az Üzemeltető jogai és kötelességei**
   1. Üzemeltető az 1.1 pont szerinti feladatai vonatkozásában a 3.6. pontban részletezettek szerint köteles szolgáltatást nyújtani.
   2. Az Üzemeltető köteles az átadandó épület, technikai berendezések, rendszerek és eszközök működtetésére és karbantartására, a terület gondozására a vonatkozó jogszabályok, műszaki előírások alapján, azok betartása mellett.
   3. Üzemeltető a tevékenység ellátásához szükséges tárgyi és személyi feltételeket, továbbá a tevékenység ellátásához szükséges hatósági engedélyek meglétét az üzemeltetés teljes hatálya alatt köteles biztosítani, ezek meglétét a Megbízó felé köteles igazolni, amely az átadás-átvételi jegyzőkönyv mellékletét kell képezze. Az Üzemeltető a szükséges engedélyek meglétét minden év március 31. napjáig köteles a Megbízó kapcsolattartója felé igazolni.
   4. Üzemeltető a használat tárgyát képező ingó-, és ingatlanvagyon őrzését, állag,- illetve vagyonvédelmét, azok átvételétől kezdődően folyamatosan köteles biztosítani.
   5. Üzemeltető a tevékenység körében teljes felelősséggel tartozik a balesetvédelmi,- é munkavédelmi,- tűzvédelmi,-, közegészségügyi előírások betartásáért és betartatásáért.
   6. Az Üzemeltető kötelezettséget vállal arra, hogy

* a nyilvános mellékhelyiséget legalább május 1-től augusztus 31-ig naponta 9.00 – 20.00 óráig, szeptember 1-től április 30-ig naponta 13.00 – 19.00 óráig rendeltetésszerűen nyitva tartja,
* a csónak- és vizibicikli-kölcsönzőt legalább április 1-től április 30-ig valamint szeptember 1-től október 15-ig naponta 13.00 – 19.00 óráig, május 1-től augusztus 31-ig naponta 9.00 – 20.00 óráig rendeltetésszerűen nyitva tartja és működteti.

Az Üzemeltető köteles a csónakok és vizibiciklik téli időszakban történő szakszerű tárolásáról gondoskodni.

* 1. A szerződés ideje alatt a Megbízó kizárólagos jogot biztosít az Üzemeltetőnek arra, hogy a használt területen rendeltetésszerű szolgáltatásokért a szolgáltatási díjakat saját nevében beszedje. Az Üzemeltető tudomásul veszi, hogy a projekt megvalósítási ideje alatt, illetve a fejlesztés aktiválásáig nem keletkezhet bevétele a jelen szerződés szerinti tevékenység ellátásáért.

Az Üzemeltető a nyilvános mellékhelyiséget szolgáltatási díj szedése nélkül köteles működtetni.

Az Üzemeltető kötelezettséget vállal a jelen szerződés mellékletét képező kölcsönzési feltételek, díjak és rend szerint a csónak- és vizibickli-kölcsönző üzemeltetésére. Az Üzemeltető tudomásul veszi, hogy a kölcsönzési díjakat minden évben április 1. napjától legfeljebb az előző évi fogyasztói árindex mértékéig legfeljebb egy alkalommal emelheti meg a Megbízó írásbeli tájékoztatása mellett.

Az üzemeltetésnél elért árbevétel az üzemeltetőt illeti meg. Az üzemeltető a szolgáltatási díjakat saját nevében jogosult számlázni, beszedni a szolgáltatást igénybe vevőktől.

* 1. A működési és karbantartási költségek az Üzemeltetőt terhelik. Az Üzemeltető tudomásul veszi, hogy az üzemeltetéssel kapcsolatban semmilyen jogcímen nem jogosult megtérítési igényt érvényesíteni a Megbízó felé.
  2. Az Üzemeltető a nyilvános mellékhelyiség üzemeltetését maga végzi, a csónak- és vizibicikli-kölcsönző üzemeltetésére jogosult megbízási szerződést kötni olyan harmadik féllel, amely a kölcsönző működtetésének tárgyi és személyi feltételeivel rendelkezik. Az Üzemeltető köteles a kölcsönző nyitva tartása alatt úszómester jelenlétéről gondoskodni.
  3. Üzemeltető az átvett vagyontárgyak tekintetében jelen szerződés aláírását követően intézkedni köteles a vagyonbiztosításról, és olyan felelősségbiztosításról, ami az üzemeltetés során esetlegesen előforduló balesetekből eredő kártérítésekre fedezetet biztosít.
  4. Üzemeltető a saját költségén köteles gondoskodni az átvett ingatlan tisztántartásáról és állagmegóvásáról, rendeltetésszerű használatra alkalmas állapotban tartásáról. Üzemeltető köteles Megbízót előzetesen írásban értesíteni a szükséges felújítási és javítási munkákról, melyek elvégzéséhez a Megbízó írásbeli hozzájárulása szükséges. A hozzájárulást a Megbízó részéről a Városüzemeltetési Osztály adja ki.
  5. Üzemeltető a használatra átvett létesítményen bármilyen – szerkezetet nem érintő, nem engedélyköteles - átalakítást, változatást csak a Megbízó - és a kötelező 5 éves fenntartási időtartam alatt a projektben Közreműködő Szervezet - előzetes írásbeli hozzájárulásával végezhet. Az Üzemeltető a bármilyen beruházás megtérítésére csak akkor tarthat igényt, ha erről a Megbízóval írásban megállapodott. A jogosulatlanul végzett átalakítási munkák esetén az Üzemeltető, a Megbízó felszólítására köteles az eredeti állapotot visszaállítani.
  6. Amennyiben a karbantartási, állagmegóvási és tisztántartási kötelességének Üzemeltető a Megbízó írásbeli felszólítására az abban megjelölt határidőn belül sem tesz eleget, úgy Megbízó jogosult azokat az Üzemeltető költségére elvégezni, vagy döntése szerint a szerződést azonnali hatállyal felmondani.
  7. Ha a használatra átvett dolgokban, az Üzemeltető vagy az érdekkörébe tartozó személyek magatartása miatt kár keletkezik, a Megbízó a hiba kijavítását vagy a kár megtérítését követelheti. Amennyiben Üzemeltető a kijavítási kötelezettségének írásbeli felszólítás ellenére sem tesz eleget, a Megbízó jogosult a kijavítást az Üzemeltető költségére elvégezni és – döntése szerint a szerződést azonnali hatállyal felmondani.
  8. Tekintettel arra, hogy a projekt 5 éves fenntartási időtartama alatt a Közreműködő Szervezet évente helyszíni ellenőrzést tarthat, az Üzemeltető köteles a Közreműködő Szervezet által megjelölt időpontban megjelenni, a kért dokumentumokat bemutatni, valamint az ellenőrzés során a Megbízóval és a Közreműködő Szervezettel együttműködni.
  9. Az Üzemeltető köteles a projekt 5 éves fenntartási ideje alatt a fenntartási jelentések, adatszolgáltatások elkészítéséhez adatokat szolgáltatni.

1. **Megbízó jogai és kötelezettségei:**
   1. A Megbízó szavatol azért, hogy harmadik személynek nincs arra vonatkozó olyan joga, amely az Üzemeltetőt a használatban korlátozná, vagy akadályozza.
   2. Megbízó köteles az átadás-átvételi jegyzőkönyvben foglalt épületet, technikai berendezéseket, eszközöket az Üzemeltető birtokába adni.
   3. Megbízó kötelessége és joga hogy az Üzemeltetőt a használati jogviszony keretén belül ellenőrizze. Az Üzemeltető az ellenőrzést köteles lehetővé tenni és köteles az ellenőrzéshez minden szükséges információt megadni.
2. **A szerződés megszűnésének esetei:**
   1. A szerződést a projekt kötelező 5 éves fenntartási időtartama alatt egyik fél sem jogosult rendes felmondással felmondani. A kötelező fenntartási időszakot követően kizárólag a Megbízó jogosult a szerződést felmondani 60 napos felmondási idővel.
   2. Súlyos szerződésszegés esetén mindkét fél jogosult a szerződésszegés észlelését követően megküldött írásbeli felszólításban megjelölt időtartam eredménytelen elteltét követő 30 napon belül a szerződést azonnali hatállyal felmondani. Különösen súlyos szerződésszegésnek minősül:

Megbízó részéről:

* Korlátozza üzemeltetőt a használatban (ide nem értve a bővítés, felújítás munkavégzésének idejét)

Üzemeltető részéről:

* Nem tesz eleget a szolgáltatási, üzemeltetési, tisztántartási kötelezettségének.
* Nem tartja be az 1.1 pontban megjelölt ingatlan és ingóságok üzemeltetésére vonatkozó jogszabályokat és nem tesz eleget a jelen szerződésben foglalt kötelezettségeinek.

Az Üzemeltető kötelezettséget vállal arra, hogy amennyiben jelen szerződés az Üzemeltetőnek felróható okból szűnik meg vagy kerül megszüntetésre, úgy jelen szerződés aláírásától számított 10 évig a Megbízó az Üzemeltető költségére üzemeltetheti a nyilvános mellékhelyiséget valamint a csónak – és vizibicikli kölcsönzőt jelen szerződés szerinti feltételekkel.

* 1. Megbízó jogosult a jelen szerződést azonnali hatállyal írásban felmondani akkor is, ha Üzemeltető végelszámolási eljárást indít, vagy ellene első fokon felszámolási eljárás vagy csődeljárást a bíróság végzéssel elrendelte.
  2. A szerződés megszűnése esetén Üzemeltető köteles a használatra átadottakat az eredeti állapotnak megfelelően, rendeltetésszerű használatra alkalmas állapotban, tisztán visszaadni.
  3. A jelen szerződés megszűnésekor a felek jegyzőkönyvet kötelesek felvenni, amiben rögzíteni kell a helyreállítási, javítási kötelezettségeket.
  4. Amennyiben az Üzemeltető az 1.1 pontban megjelölt ingatlan és ingóságok visszaadására vonatkozó kötelezettségét írásbeli felszólítás ellenére sem teljesíti, a felhívásban megjelölt póthatáridőben, úgy a Megbízó jogosult az Üzemeltető költségére és kárveszélyére azt maga kiüríteni, lezárni, illetve saját célra birtokba venni.

1. **Kapcsolattartók a jogviszonyba:**
   1. Önkormányzat képviseletében: Lakézi Gábor Városüzemeltetési Osztály vezetője
   2. Az Üzemeltető részéről: Baki Csaba ügyvezető
2. **Egyebek:**
   1. A jelen szerződés kizárólag írásban, a felek közös megegyezésével módosítható.
   2. Nem minősül a szerződés módosításának, ha az egyik fél nem él a szerződésben biztosított valamely jogával, vagy jogait a másik félre kedvezőbb módon gyakorolja. Az ilyen egyoldalú engedményekre a másik fél nem hivatkozhat.
   3. A felek jelen szerződéssel kapcsolatos jognyilatkozatai írásban, ide értve az elektronikus levelezést, ha a másik fél az elektronikus levél elolvasását visszaigazolta. A felek kötelezettséget vállalnak az elektronikus levelek visszaigazolására, legkésőbb az elektronikus küldemény beérkezését követő napon.
   4. Üzemeltető kijelenti, hogy jelen szerződés megkötéséhez szükséges taggyűlési felhatalmazást megkapta. Megbízó kijelenti, hogy jelen szerződést az önkormányzat vagyonáról, a vagyongazdálkodás és vagyonhasznosítás szabályait figyelembe véve, és az Önkormányzat Közgyűlésének ……………………….sz. határozata alapján írta alá.
   5. Az Üzemeltető kijelenti, hogy a Nemzeti Vagyonról szóló törvény alapján átlátható szervezet.
   6. A jelen szerződésben nem szabályozott kérdésekben a Ptk. rendelkezései az irányadók.

Jelen szerződést a felek elolvasták, értelmezték, és mint akaratukkal mindenben megegyezőt cégszerűen aláírták.

**Szombathely, 2015. ……………..**

**Szombathely Megyei Jogú Város Önkormányzata „GASTRO-B” Kft**

képv: képv:

**Dr. Puskás Tivadar polgármester Baki Csaba ügyvezető**

**Megbízó Üzemeltető**

1. **sz. melléklet**

# KÖLCSÖNZÉS FELTÉTELEI ÉS RENDJE

**KÖLCSÖNZÉSI DÍJAK:**

csónak 3 személy /óránként/ 950,-Ft

Szent Márton kártyával 800.-Ft

vízi bicikli 2 személy /óránként/ 1070,-Ft

Szent Márton kártyával 900.-Ft

vízi bicikli 5 személy /óránként/ 1.900,-Ft

Szent Márton kártyával 1.600.-Ft

vízi bicikli 5 személy /1/2 órára/ 1.370,-Ft

Szent Márton kártyával 1.100.-Ft

A csónak, vízi bicikli kölcsönzés, illetve szolgáltatási díj megfizetése esetén a bérlő pénztárgéppel kiállított nyugtát kap.

A kölcsönzési idő lejárta előtt visszahozott vízi jármű bérleti díjából visszatérítés nem jár.

A vízi járművek 1 vagy több órára kölcsönözhetők, kivéve az 5 személyes vízi bicikli.

A kölcsönzésre jogosult minden 16. életévét betöltött, úszni tudó személy, aki magára nézve kötelezőnek ismeri el a szabályzat előírásait és felelősséget vállal a kölcsönzött tárgyak épségéért.

Több személy esetén indulás előtt ki kell jelölni a felelős vízi jármű vezetőt, aki köteles a Csónakázótó házirendjét betartani és felel a csónakban ülőkért.

A vízi jármű bérlői kötelesek az úszómester utasításait betartani.

**A vízi járművek terhelhetősége:** Csónak: 220kg 3 fő

Vizibicikli: 150kg 2fő (2 személyes)

Vizibicikli: 400kg 5fő (5 személyes)

# KÁRTÉRÍTÉS

Vízi járművekben és tartozékaiban keletkezett károk esetén az alábbi kártérítés fizetendő:

- evezőlapát törése, elvesztése esetén 1.500,-Ft

- villa törése, elvesztése esetén 500,-Ft

- ülésdeszka vagy lábrács elvesztése, törése esetén 800,-Ft

- Vizi biciklinél okozott kár esetén a javítás teljes összegű

megtérítése /számla/.

**VÍZI JÁRMŰVEK HASZNÁLATA KÖZBEN TILOS:**

- vízi járműben felállni, abból kihajolni, egy másikba átszállni,

- vízi járműről vízbe ugrálni, a tóban fürödni, a vizet másokra fröcskölni, másokat a

vízi jármű használatában bármilyen módon zavarni,

- vízi járművet zárt alakzatban összekötni vagy vontatni,

- hulladékot, bármilyen tárgyat a vízbe dobni, a tó vizét szennyezni,

- a tó állat- és növényvilágát károsítani,

- szeszes italt fogyasztani,

- a partot megközelíteni, illetve kikötni – a móló kivételével,

- a vízi járműről horgászni, a horgász tevékenységet zavarni.

Aki a fenti előírásokat nem tartja be, a vízi jármű használatából ki kell zárni.

# MENTÉSI ELŐÍRÁSOK

A biztonságos üzemeltetés érdekében nyitvatartási idő alatt szakképzett úszómester felügyel a bérlők biztonságára, a szabályzatban előírt rend betartására.

Védőfelszerelése: 1 db mentőcsónak, 1 db mentőkötél.

Mentési munkálatokban, elsősegélynyújtásban minden vízi járművet használó személy tudásához és lehetőségeihez mérten köteles részt venni, az úszómester erre vonatkozó felszólításának eleget tenni.

**CSÓNAKKÖLCSÖNZŐ HÁZIRENDJE**

**ÁLTALÁNOS TUDNIVALÓK**

**FELÜGYELETI HATÓSÁG**

Szombathely Megyei Jogú Város

Önkormányzati Hivatala

Városüzemeltetési Osztály

Kommunális és Környezetvédelmi Iroda

9700 Szombathely, Kossuth L. u. 1-3.

**ÜZEMELTETŐ**

**NYITVA TARTÁS, ÜZEMIDŐ**

A csónakkölcsönző szezonjelleggel üzemel:

**április 1-től október 15-ig**

**NYITVA TARTÁS**

Április 1-től április 30-ig valamint szeptember 1-től október 15-ig naponta 13.00 – 19.00 óráig.

Május 1-től augusztus 31-ig naponta 9.00 – 20.00 óráig.

**VIZI JÁRMŰVEK HASZNÁLATÁT MEG KELL TILTANI AZOKTÓL, AKIK:**

* a kölcsönzési feltételekkel nem rendelkeznek
* a vízi jármű kölcsönzésének szabályait nem tartják be
* szeszes ital hatása alatt állnak
* magatartásukkal zavarják a vízi közlekedés rendjét, saját vagy más járműben ülők testi épségét

**VIZI JÁRMŰVEKKEL VALÓ KÖZLEKEDÉS SZABÁLYAI:**

* Vízi járműbe beszállni, illetve kiszállni csak a kikötő mólón lehet, a csónakmester engedélyével.
* Kötelesek a tavon, illetve a parton elhelyezett jelzéseknek, feliratoknak eleget tenni, ugyan csak kötelesek a csónakkiadó és az úszómester szóbeli utasításainak eleget tenni
* A tó VESZÉLYES ÜZEM, ezért a vízen és műtárgyakon fokozottan óvatos magatartást kell tanúsítani!
* A csónakázást saját felelősségükre és veszélyükre gyakorolhatják a bérlők a vízi közlekedés szabályainak betartásával.
* Egymással szemben haladó járművek jobbra kötelesek kitérni.
* Kötelesek a mentőcsónaknak idejében szabad utat biztosítani, annak haladását elősegíteni.